**บทสรุปผู้บริหาร**

คณะมนุษยศาสตร์และสังคมศาสตร์ ได้ดำเนินการจัดทำแผนยุทธศาสตร์คณะมนุษยศาสตร์และสังคมศาสตร์ ระยะ 5 ปี (พ.ศ. 2566-2570) สำหรับใช้เป็นกรอบในการดำเนินงานให้สอดคล้องกับยุทธศาสตร์ของมหาวิทยาลัยราชภัฏ นครราชสีมา ตั้งแต่ พ.ศ.2547 และได้มีการปรับปรุงแผนยุทธศาสตร์เพื่อให้สอดคล้องกับแผนยุทธศาสตร์ มหาวิทยาลัยราชภัฏนครราชสีมาอย่างต่อเนื่องจนถึงปัจจุบันคือ แผนยุทธศาสตร์มหาวิทยาลัยราชภัฏนครราชสีมา ระยะ 5 ปี (พ.ศ. 2566-2570)

องค์ประกอบของแผนยุทธศาสตร์ฉบับนี้ประกอบด้วย (1) การวิเคราะห์สถานการณ์ของคณะมนุษยศาสตร์และสังคมศาสตร์ (2) นโยบายด้านการบริหารและพัฒนาคณะมนุษยศาสตร์และสังคมศาสตร์ (3) ปรัชญา วิสัยทัศน์ พันธกิจของคณะมนุษยศาสตร์และสังคมศาสตร์ (4) สาระสำคัญของแผน (5) การถ่ายทอดแผนสู่การปฏิบัติ การติดตามและประเมินผล

แผนยุทธศาสตร์ของคณะมนุษยศาสตร์และสังคมศาสตร์ ระยะ 5 ปี (พ.ศ. 2566-2570) กำหนดประเด็นยุทธศาสตร์ในการพัฒนาไว้ทั้งหมด 4 ประเด็น ได้แก่ (1) การพัฒนาสมรรถนะนักศึกษาและบัณฑิตเพื่อการแข่งขันในตลาดแรงงาน (2) การพัฒนาบุคลากรให้มีสมรรถนะทางวิชาชีพที่สูงขึ้น (3) การวิจัยและสร้างนวัตกรรมเพื่อส่งเสริมและพัฒนาเศรษฐกิจและศิลปวัฒนธรรมของท้องถิ่นให้เข้มแข็ง (4) การพัฒนาระบบบริหารจัดการตามหลักธรรมาธิบาลให้มีประสิทธิภาพ

**สารบัญ**

|  |  |
| --- | --- |
| **เรื่อง** | **หน้า** |
| บทสรุปผู้บริหาร  **การวิเคราะห์สถานการณ์ของคณะมนุษยศาสตร์และสังคมศาสตร์**  จุดแข็ง (Strengths)  จุดอ่อน (Weaknesses)  โอกาส (Opportunoties)  อุปสรรค (Threats)  **นโยบายด้านการบริหารและพัฒนาคณะมนุษยศาสตร์และสังคมศาสตร์ พ.ศ. 2566-2570**   1. ด้านการจัดการศึกษาและพัฒนานักศึกษา 2. ด้านการวิจัย 3. ด้านการบริการวิชาการแก่สังคม 4. ด้านการทำนุบำรุงศิลปวัฒนธรรม 5. ด้านการบริหารจัดการ 6. ด้านการประกันคุณภาพ 7. ด้านการพัฒนาบุคลากร   **ปรัชญา วิสัยทัศน์ พันธกิจของคณะมนุษยศาสตร์และสังคมศาสตร์**  **ประเด็นยุทธศาสตร์ของคณะมนุษยศาสตร์และสังคมศาสตร์**  **รายละเอียดยุทธศาสตร์**  ยุทธศาสตร์ที่ 1 การพัฒนาสมรรถนะนักศึกษาและบัณฑิตเพื่อการแข่งขันในตลาดแรงงาน  ยุทธศาสตร์ที่ 2 การพัฒนาบุคลากรให้มีสมรรถนะทางวิชาชีพที่สูงขึ้น  ยุทธศาสตร์ที่ 3 การวิจัยและสร้างนวัตกรรมเพื่อส่งเสริมและพัฒนาเศรษฐกิจและศิลปวัฒนธรรมของท้องถิ่นให้เข้มแข็  ยุทธศาสตร์ที่ 4การพัฒนาระบบบริหารจัดการตามหลักธรรมาธิบาลให้มีประสิทธิภาพ  ความสอดคล้องของแผนยุทธศาสตร์คณะกับแผนยุทธศาสตร์มหาวิทยาลัย  **การถ่ายทอดแผนสู่การปฏิบัติ** | 2  3  3  4  5  5  6  6  6  7  7  7  7  7  8  8  8  9  9  11  12  14  16  18 |

**ยุทธศาสตร์คณะมนุษยศาสตร์และสังคมศาสตร์ ระยะ 5 ปี (พ.ศ. 2566-2570)**

คณะมนุษยศาสตร์และสังคมศาสตร์ จัดตั้งเป็นคณะวิชาเมื่อวันที่ 29 สิงหาคม 2518 ตามหลักสูตรการฝึกหัดครู ซึ่งได้ยกฐานะวิทยาลัยครูเป็นสถาบันอุดมศึกษา สอนนักศึกษาในระดับปริญญาตรี ตามพระราชบัญญัติวิทยาลัยครู พ.ศ.2518 และทำการสอนวิชาชีพอื่นนอกเหนือจากวิชาชีพครู ตามพระราชบัญญัติวิทยาลัยครู พ.ศ. 2527 (ฉบับปรับปรุงแก้ไข)

วิทยาลัยครูนครราชสีมา เปลี่ยนเป็นสถาบันราชภัฏนครราชสีมา ตามพระราชบัญญัติสถาบันราชภัฏ พ.ศ. 2538 ซึ่งทำให้สามารถเปิดสอนนักศึกษาในระดับที่สูงกว่าระดับปริญญาตรี ขณะเดียวกัน คณะวิชามนุษยศาสตร์และสังคมศาสตร์ ก็ได้ปรับเปลี่ยนเป็นคณะมนุษยศาสตร์และสังคมศาสตร์ เพื่อให้สอดคล้องกับ การปฏิบัติภารกิจที่เปลี่ยนแปลงไป ได้อย่างมีประสิทธิภาพ

**1. การวิเคราะห์สถานการณ์ของคณะมนุษยศาสตร์และสังคมศาสตร์**

จากการวิเคราะห์สภาพแวดล้อมคณะมนุษยศาสตรและสังคมศาสตร์โดยใช้หลัก SWOT ปรากฏผล ดังนี้

**จุดแข็ง (Strengths)**

1. หลักสูตรของคณะมนุษยศาสตร์และสังคมศาสตร์ผ่านเกณฑ์มาตรฐานตามกรอบมาตรฐานคุณวุฒิ ระดับอุดมศึกษาแห่งชาติ (Thai Qualifications Framework for Higher Education: TQF: HEd.) ในทุกหลักสูตร
2. บุคลากรมีความสามารถที่หลากหลายของศาสตร์ โดยเฉพาะด้านภาษา ได้แก่ ภาษาไทย ภาษาอังกฤษ ภาษาจีน ภาษาญี่ปุ่น และภาษาฝรั่งเศส ทำให้สามารถยกระดับการเรียนการสอนไปสู่ระดับนานาชาติและนำไปสู่การสร้างเครือข่ายการพัฒนาการเรียนการสอนกับต่างประเทศ
3. มีศาสตร์ที่เอื้อต่อการดำเนินงานตามพันธ์กิจด้านทำนุบำรุงศิลปวัฒนธรรมที่โดดเด่น ได้แก่ ด้านดนตรี นาฏศิลป์ ทัศนศิลป์ และการออกแบบนิเทศศิลป์ ที่มีการสร้างสรรค์ผลงานอันเป็นเอกลักษณ์ของท้องถิ่น/ชุมชน จนสามารถสร้างชื่อเสียงให้กับมหาวิทยาลัยได้อย่างต่อเนื่อง
4. คณาจารย์ในคณะฯ มีความรู้ความสามารถทางวิชาการหลากหลายสาขา และมีคุณวุฒิที่ตรงกับรายวิชาที่รับผิดชอบการสอน ทำให้มีการพัฒนารูปแบบการเรียนการสอนเฉพาะสาขาได้อย่างมีประสิทธิภาพ
5. หลักสูตรมีการจัดกิจกรรมพัฒนานักศึกษาที่หลากหลายเพื่อสร้างคุณลักษณะบัณฑิตที่พึงประสงค์ตลอดจนการพัฒนาคุณภาพชีวิต และการบริการวิชาการสู่ท้องถิ่นให้มีความยั่งยืน
6. คณะฯ มีโครงการสนับสนุนการทำวิจัย และการส่งเสริมการทำผลงานทางวิชาการที่เป็นรูปธรรม ได้แก่ การจัดสรรทุนวิจัยสำหรับคณาจารย์ และการสนับสนุนทุนสำหรับการเขียนตำราและเอกสารประกอบการสอนเพื่อเตรียมความพร้อมเข้าสู่ตำแหน่งทางวิชาการ
7. มีแผนการโครงการที่สนับสนุนการพัฒนาอาจารย์และบุคลากรทางการศึกษาเพื่อเพิ่มประสิทธิภาพด้านการเรียนการสอนให้ดียิ่งขึ้น
8. คณาจารย์ในคณะฯ มีการพัฒนาตนเองให้การเข้าสู่ตำแหน่งทางวิชาการเป็นจำนวนมาก โดยเฉพาะในระดับผู้ช่วยศาสตราจารย์
9. มีการพัฒนาโครงการ/กิจกรรมบริการวิชาการที่หลากหลายตามพันธกิจที่สนองตอบต่อความต้องการของชุมชนและท้องถิ่นได้อย่างแท้จริง
10. คณะฯ มีเครือข่ายและการบริการวิชาการที่หลากหลายตอบสนองต่อความต้องการของชุมชนท้องถิ่นอย่างต่อเนื่อง
11. นักศึกษาและบุคลากรได้รับคัดเลือกให้เป็นตัวแทนระดับชาติและนานาชาติ ในการแสดงผลงาน ทางด้านศิลปะและวัฒนธรรม

**จุดอ่อน (Weaknesses)**

1. คณะฯ ยังไม่มีระบบสารสนเทศเพื่อการบริหารและตัดสินใจ ทำให้ข้อมูลขาดการเชื่อมโยงและไม่เป็นปัจจุบัน ส่งผลให้เป็นการพัฒนาการดำเนินงานในด้านต่างๆ เป็นไปอย่างล่าช้า เช่น ด้านการเรียนการสอน ด้านการวิจัย ด้านการบริการวิชาการและด้านการประกันคุณภาพการศึกษา
2. บุคลากรที่ทำวิจัยยังมีค่อนข้างน้อย เนื่องจากคณาจารย์ส่วนใหญ่เน้นด้านการเรียนการเรียนและด้านภาระงานอื่นๆ ทำให้มีคณาจารย์ที่ทำวิจัยจำนวนน้อย ส่งผลให้บทความวิจัยที่ตีพิมพ์เผยแพร่ยังค่อนข้างน้อยเช่นเดียวกัน
3. หลักสูตรยังไม่มีการบูรณาการการเรียนการสอนร่วมกันระหว่างศาสตร์
4. คณาจารย์ยังขาดความรู้ความเข้าใจที่เกี่ยวข้องในการปฏิบัติงาน เช่น ระเบียบการเบิกจ่าย ข้อบังคับ การสรุปรายงานโครงการต่าง ๆ เป็นต้น
5. คณาจารย์ยังขาดความรู้ในการบูรณาการการบริการวิชาการสู่การเรียนการสอน และการต่อยอดสู่งานวิจัย และการผลิตชุดองค์ความรู้
6. คณะฯ ยังขาดระบบการกำกับ ติดตามและประเมินผลตามแผนการปฏิบัติงานที่ชัดเจน ทำให้บางโครงการไม่มีการดำเนินงานตามแผนที่กำหนด
7. ระบบการสื่อสารข้อมูลในหน่วยงานยังไม่มีความชัดเจน ทำให้การสื่อสารข้อมูลข่าวสารต่างๆ เป็นไปอย่างล่าช้า และมีการเข้าถึงได้ยากทั้งคณาจารย์และนักศึกษา
8. ระบบการกำกับติดตามผลการไปอบรม ศึกษาดูงานและการสัมมนายังไม่มีความชัดเจน ทำให้การวัดผลเกี่ยวกับการนำความรู้มาใช้ในการพัฒนาตนเองยังไม่มีความชัดเจนตามไปด้วย

**โอกาส (Opportunities)**

1. คณะมนุษยศาสตร์และสังคมศาสตร์เป็นหน่วยงานที่ได้รับการยอมรับจากชุมชนและหน่วยงานภาครัฐ ในด้านการวิจัย การบริการวิชาการ การทำนุบำรุงศิลปวัฒนธรรม ทำให้มีภาพลักษณ์ที่ดี และมีความสัมพันธ์กับชุมชนมาอย่างต่อเนื่อง จนสามารถเอื้อต่อการสร้างความร่วมมือระหว่างหน่วยงานได้เป็น  
   อย่างดี
2. คณะฯ มีแหล่งสนับสนุนทุนวิจัยจากหน่วยงานภายในและภายนอกอย่างต่อเนื่อง
3. สถานการ์ความต้องการทางสังคมทำให้คณะฯ สามารถพัฒนาโครงการ/กิจกรรมการให้ความรู้ในระยะสั้น เพื่อตอบสนองความต้องการของสังคมที่ชัดเจนมากขึ้น
4. มีการทำบันทึกข้อตกลงร่วมกัน (MOU) กับสถาบันการศึกษาทั้งในและต่างประเทศในการพัฒนาด้านการเรียนการสอน
5. หน่วยงานภาครัฐและเอกชนมีความต้องการบุคลากรที่มีความรู้ความสามารถให้คำปรึกษา เผยแพร่และแลกเปลี่ยนองค์ความรู้ต่างๆ
6. มีหลักสูตรที่เอื้อในการพัฒนาเป็นหลักสูตรนานาชาติ เพื่อรองรับประชาคมอาเซียน (AEC)

**อุปสรรค (Threats)**

1. มหาวิทยาลัยขนาดใหญ่มีแนวโน้มเปิดรับนักศึกษาจำนวนมากขึ้น
2. ภาวะเศรษฐกิจของประชาชนทำให้มีปัญหาในการส่งบุตรหลานเข้าศึกษาต่อระดับอุดมศึกษา
3. จำนวนประชากรในวัยศึกษามีแนวโน้มลดลง ทำให้ประชากรวัยเรียนแต่ละปีมีแนวโน้มลดลงตามไปด้วย
4. สถาบันอุดมศึกษาอื่นมีคววามสามารถในการพัฒนาหลักสูตรด้านมนุษยศาสตร์และสังคมศาสตร์ที่คล้ายคลึงกันและเปิดหลักสูตรได้อย่างรวดเร็ว ส่งผลต่อภาวการณ์แข่งขันที่รุนแรงมากยิ่งขึ้น
5. ระเบียบข้อบังคับด้านมาตรฐานการศึกษาต่างๆ ส่งผลให้คณาจารย์มีภาระงานมากขึ้น ทำให้ไม่สามารถทุ่มเทกับการค้นคว้าวิจัยได้อย่างเต็มที่
6. กฎ ระเบียบ ข้อบังคับที่เกี่ยวข้องมีการเปลี่ยนแปลงบ่อยส่งผลกระทบต่อการดำเนินงานของคณะฯ
7. โอกาสในการได้รับทุนสนับสนุนจากแหล่งทุน ภายนอก ยังค่อนข้างจำกัด เนื่องจากแหล่งทุนมักจะพิจารณาให้ทุนแก่โครงการวิจัยที่ส่งผลให้เกิดประโยชน์ที่เป็นรูปธรรม ในขณะที่ศาสตร์ของคณะมนุษยศาสตร์และสังคมศาสตร์มีความเป็นนามธรรมค่อนข้างสูง

**2. นโยบายด้านการบริหารและพัฒนาคณะมนุษยศาสตร์และสังคมศาสตร์ พ.ศ.2566-2570**

คณะมนุษยศาสตร์และสังคมศาสตร์ ได้ดำเนินการประกาศนโยบายในการบริหารงานและพัฒนาในช่วง พ.ศ. 2566-2570 มี 7 ด้าน ดังนี้

1. การจัดการศึกษาและพัฒนานักศึกษา

คณะมนุษยศาสตร์และสังคมศาสตร์จัดการเรียนการสอนเพื่อผลิตบัณฑิตด้านสังคมศาสตร์ โดยเน้นสาขาวิชาต่าง ๆ ที่คณะเปิดสอน ทั้งด้านการปกครอง กฎหมาย สังคม ภาษาและศิลปวัฒนธรรม และมุ่งพัฒนาเนื้อหาของการเรียนการสอนให้ก้าวทันต่อปรากฏการณ์ต่าง ๆ ทางสังคม มีการสนับสนุนงบประมาณเพื่อการพัฒนาทางวิชาการ การพัฒนานักศึกษาให้เป็นผู้มีจิตอาสาและมีคุณสมบัติของบัณฑิตที่พึงประสงค์ตามที่มหาวิทยาลัยกำหนด รวมทั้งจัดหาสิ่งสนับสนุนการเรียนรู้ให้เหมาะสมเพียงพอ โดยการมีส่วนร่วมของคณาจารย์และนักศึกษา โดยมีการปรับปรุงตามผลการประเมินความพึงพอใจของอาจารย์และนักศึกษา

2. การวิจัย

คณะมนุษยศาสตร์และสังคมศาสตร์สนับสนุนการวิจัยเพื่อสร้างองค์ความรู้ใหม่ และการวิจัยเพื่อพัฒนาในขอบเขตเนื้อหาวิชาการด้านที่คณะมีส่วนที่เกี่ยวข้อง ซึ่งครอบคลุมมิติทางสังคมและศิลปวัฒนธรรม โดยมีการจัดการบริหารงานวิจัยให้มีประสิทธิภาพ และมุ่งพัฒนางานวิจัยที่นำไปใช้ประโยชน์ได้อย่างเป็นรูปธรรม อีกทั้งการส่งเสริมการตีพิมพ์และเผยแพร่ผลงานวิจัยในแหล่งที่มีมาตรฐานและได้รับการยอมรับ

3. การบริการวิชาการแก่สังคม

คณะมนุษยศาสตร์และสังคมศาสตร์สนับสนุนการบริการวิชาการแก่สังคมที่ตอบสนองความต้องการของชุมชนเป็นสำคัญ มีความร่วมมือกับหน่วยงานภายนอกในการให้บริการวิชาการเพื่อก่อให้เกิดประโยชน์ โดยเป็นการบริการวิชาการแบบให้เปล่าและแบบหารายได้ มีการจัดกิจกรรมอาสาเพื่อบำเพ็ญประโยชน์ในลักษณะการบริการวิชาการแบบยั่งยืนในระดับการเปลี่ยนแปลงเจตคติและวิถีชีวิตของประชาชน รวมทั้งการบูรณาการงานบริการวิชาการเข้ากับพันธกิจอื่น ได้แก่ การวิจัย การเรียนการสอน การทำนุบำรุงศิลปวัฒนธรรมตามความเหมาะสม

4. การทำนุบำรุงศิลปะและวัฒนธรรม

คณะมนุษยศาสตร์และสังคมศาสตร์ส่งเสริมและสร้างสรรค์มาตรฐานด้านการทำนุบำรุงศิลปะและ วัฒนธรรม โดยมุ่งการมีส่วนร่วมของนักศึกษา และการสร้างความตระหนักในคุณค่าของวัฒนธรรม รวมทั้งสนับสนุนการเรียนรู้และความเข้าใจข้ามวัฒนธรรม (cross-cultural understandings) เพื่อเตรียมพร้อม สำหรับความเป็นพลเมืองโลก

5. การบริหารจัดการ

คณะมนุษยศาสตร์และสังคมศาสตร์ ใช้หลักธรรมาภิบาลในการบริหารอย่างเคร่งครัด ได้แก่ หลักประสิทธิผล หลักประสิทธิภาพ หลักการตอบสนอง หลักภาระรับผิดชอบ หลักความโปร่งใส หลักการมีส่วนร่วม หลักการกระจายอำนาจ หลักนิติธรรม หลักความเสมอภาค และหลักมุ่งฉันทามติ รวมทั้งการพัฒนาการบริหารจัดการอย่างเป็นระบบโดยเน้นการนำเทคโนโลยีสารสนเทศมาใช้เป็นเครื่องมือในการบริหารจัดการ

6. การประกันคุณภาพการศึกษา

คณะมนุษยศาสตร์และสังคมศาสตร์นำระบบประกันคุณภาพการศึกษาตามมาตรฐาน TQF มาใช้เป็นเครื่องมือในการบริหารทั้งในระดับหลักสูตรและระดับคณะอย่างจริงจัง และเตรียมพร้อมใช้ระบบประกันคุณภาพการศึกษาตามมาตรฐาน TQR เพื่อให้เกิดการพัฒนาในระดับที่สูงขึ้น รวมทั้งผู้บริหารให้ความสำคัญกับการประกันคุณภาพการศึกษาและเข้าใจระบบประกันคุณภาพการศึกษา และบุคลากรทุกภาคส่วนมีความรู้ความเข้าใจเรื่องการประกันคุณภาพและตระหนักถึงความสำคัญของการประกันคุณภาพการศึกษา

7. การพัฒนาบุคลากร

คณะมนุษยศาสตร์และสังคมศาสตร์สนับสนนุให้บุคลากรสายวิชาการพัฒนาความก้าวหน้าในการเข้าสู่ตำแหน่งทางวิชาการ โดยการจัดโครงการส่งเสริมฯ และสิ่งอำนวยความสำคัญที่จำเป็น การส่งเสริมให้บุคลากรสายวิชาการพัฒนาตนเองในศาสตร์เฉพาะด้านอย่างต่อเนื่อง และมีการกำหนดเส้นทางความก้าวหน้าในวิชาชีพ (career path) ให้กับบุคลากรสายวิชาการและบุคลากรสายสนับสนุน รวมทั้งสนับสนนุให้บุคลากรสายสนับสนุนได้พัฒนาทักษะในการทำงานตามสายงานโดยการอบรมเพิ่มพูนความรู้อย่างสม่ำเสมอ

**3. ปรัชญา**

**สร้างคุณค่าความเป็นมนุษย์เพื่อความเจริญสูงสุดของสังคม**

**Create the worthy human-being for the utmost social civilization**

**4. วิสัยทัศน์ของคณะมนุษยศาสตร์และสังคมศาสตร์**

เป็นแหล่งพึ่งพาทางวิชาการของท้องถิ่นด้านมนุษยศาสตร์และสังคมศาสตร์

**5. พันธกิจ**

1. ผลิตบัณฑิตให้มีทักษะการดำรงชีวิตในศตวรรษที่ 21 และฐานวิถีชีวิตใหม่ (New normal)
2. วิจัยสร้างองค์ความรู้และนวัตกรรมที่มีผลกระทบต่อชุมชนท้องถิ่น
3. บริการวิชาการ ถ่ายทอดองค์ความรู้เพื่อพัฒนาท้องถิ่นสู่ความยั่งยืน
4. ทำนุบำรุงศิลปวัฒนธรรม และพัฒนาต่อยอดภูมิปัญญาท้องถิ่นเพื่อสร้างมูลค่าเพิ่ม

บริหารจัดการอย่างมีประสิทธิภาพด้วยหลักธรรมาภิบาล

**6. ประเด็นยุทธศาสตร์**

ยุทธศาสตร์ที่ 1 การพัฒนาสมรรถนะนักศึกษาและบัณฑิตเพื่อการแข่งขันในตลาดแรงงาน

ยุทธศาสตร์ที่ 2 การพัฒนาบุคลากรให้มีสมรรถนะทางวิชาชีพที่สูงขึ้น

ยุทธศาสตร์ที่ 3 การวิจัยและสร้างนวัตกรรมเพื่อส่งเสริมและพัฒนาเศรษฐกิจและศิลปวัฒนธรรมของ

ท้องถิ่นให้เข้มแข็ง

ยุทธศาสตร์ที่ 4 การพัฒนาระบบบริหารจัดการตามหลักธรรมาภิบาลให้มีประสิทธิภาพ

**7. รายละเอียดยุทธศาสตร์**

**ยุทธศาสตร์ที่ 1 การพัฒนาสมรรถนะนักศึกษาและบัณฑิตเพื่อการแข่งขันในตลาดแรงงาน**

**เป้าประสงค์ (Objective)**

1. นักศึกษาและบัณฑิตได้รับการพัฒนาสมรรถนะเพื่อการแข่งขันในตลาดแรงงาน

**กลยุทธ์/แนวทาง**

1. พัฒนาศักยภาพการนักศึกษาและกระบวนการจัดกิจกรรมนักศึกษาให้มีสมรรถนะการเป็นพลเมืองโลก

**ตัวชี้วัดผลลัพธ์ (Key Result)**

| **ที่** | **ตัวชี้วัด** | **หน่วยนับ** | **ค่าเป้าหมาย/ปี** | | | | |
| --- | --- | --- | --- | --- | --- | --- | --- |
| **66** | **67** | **68** | **69** | **70** |
| 1 | ความพึงพอใจของนักศึกษาที่มีต่อการจัดโครงการ/กิจกรรมส่งเสริมทักษะการเป็นพลเมืองโลก (ร้อยละที่ตอบระดับมาก-มากที่สุด) | ร้อยละ | 80 | 80 | 80 | 80 | 80 |
| 2 | จำนวนโครงการ/กิจกรรมเพื่อ UP-RE-New Skill ให้กับศิษย์เก่า | โครงการ/กิจกรรม | 1 | 1 | 1 | 1 | 1 |
| 3 | ร้อยละของนักศึกษาระดับปริญญาตรีที่มีสมรรถนะหรือผ่านเกณฑ์ภาษาอังกฤษตามที่มหาวิทยาลัยกำหนด | ร้อยละ |  |  |  |  |  |
| นักศึกษาชั้นปีที่ 1 | 25 | 25 | 25 | 25 | 25 | 25 |
| นักศึกษาชั้นปีที่ 2 | 50 | 50 | 50 | 50 | 50 | 50 |
| นักศึกษาชั้นปีที่ 3 | 75 | 75 | 75 | 75 | 75 | 75 |
| นักศึกษาชั้นปีที่ 4 | 100 | 100 | 100 | 100 | 100 | 100 |
| 4 | ร้อยละของนักศึกษาระดับปริญญาตรีที่สอบผ่านเกณฑ์ด้านดิจิทัลตามที่มหาวิทยาลัยกำหนด | ร้อยละ |  |  |  |  |  |
| นักศึกษาชั้นปีที่ 1 |  | 25 | 25 | 25 | 25 | 25 |
| นักศึกษาชั้นปีที่ 2 |  | 50 | 50 | 50 | 50 | 50 |
| นักศึกษาชั้นปีที่ 3 |  | 75 | 75 | 75 | 75 | 75 |
| นักศึกษาชั้นปีที่ 4 |  | 100 | 100 | 100 | 100 | 100 |
| 5 | ร้อยละของหลักสูตรที่นักศึกษามีส่วนร่วมในการสร้างนวัตกรรมต่อจำนวนหลักสูตรทั้งหลักสูตรทั้งหมด | ร้อยละ | 50 | 50 | 75 | 100 | 100 |

**โครงการ/กิจกรรม**

1. โครงการพัฒนาและประเมินทักษะด้านดิจิทัลของนักศึกษา
2. โครงการพัฒนาสมรรถนะภาษาอังกฤษของนักศึกษาระดับปริญญาตรี
3. โครงการปฐมนิเทศนักศึกษาใหม่
4. โครงการอบรมพัฒนาทักษะในศตวรรษที่ 21
5. โครงการอบรมพัฒนาผู้นำศึกษา

**ยุทธศาสตร์ที่ 2 การพัฒนาบุคลากรให้มีสมรรถนะทางวิชาชีพที่สูงขึ้น**

**เป้าประสงค์ (Objective)**

1. บุคลากรสายวิชาการมีสมรรถนะทางวิชาชีพสูงขึ้น
2. บุคลากรสายสนับสนุนมีศักยภาพในการปฏิบัติงานเพิ่มขึ้น

**กลยุทธ์/แนวทาง**

1. สนับสนุนการเพิ่มสมรรถนะทางวิชาชีพของบุคลากรสายวิชาการ
2. สนับสนุนการเพิ่มศักยภาพในการปฏิบัติการของบุคลากรสายสนับสนุน

**ตัวชี้วัดผลลัพธ์ (Key Result)**

| **ที่** | **ตัวชี้วัด** | **หน่วยนับ** | **ค่าเป้าหมาย/ปี** | | | | |
| --- | --- | --- | --- | --- | --- | --- | --- |
| **66** | **67** | **68** | **69** | **70** |
| 1 | ร้อยละของอาจารย์ที่ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ต่อจำนวนอาจารย์ทั้งหมด | ร้อยละ | 60 | 60 | 60 | 60 | 60 |
| 2 | ร้อยละของอาจารย์ที่ได้รับการสนับสนุนให้พัฒนาสมรรถนะทางวิชาชีพต่อจำนวนอาจารย์ทั้งหมด | ร้อยละ | 80 | 80 | 80 | 80 | 80 |
| 3 | ร้อยละของบุคลากรสายสนับสนุนที่ได้รับการสนับสนุนให้พัฒนาศักยภาพในการปฏิบัติงานต่อจำนวนบุคลากรสายสนับสนุนทั้งหมด | ร้อยละ | 80 | 80 | 80 | 80 | 80 |

**โครงการ/กิจกรรม**

1. โครงการส่งเสริมและพัฒนาผลงานทางวิชาการเพื่อเข้าสู่ตำแหน่งทางวิชาการ
2. โครงการพัฒนาบุคลากรสายวิชาชีพเพื่อเข้าสู่ตำแหน่ง

**ยุทธศาสตร์ที่ 3 การวิจัยและสร้างนวัตกรรมเพื่อส่งเสริมและพัฒนาเศรษฐกิจและศิลปวัฒนธรรม**

**ของท้องถิ่นให้เข้มแข็ง**

**เป้าประสงค์ (Objective)**

1. เพิ่มศักยภาพการวิจัยพื้นฐานเพื่อรองรับการสร้างนวัตกรรมใหม่
2. มีเครือข่ายความร่วมมือด้านการวิจัยหรือการพัฒนาท้องถิ่นทั้งภายในและภายนอกหน่วยงาน
3. ท้องถิ่นได้รับการพัฒนาหรืออนุรักษ์ ฟื้นฟู สืบสานศิลปวัฒนธรรมภูมิปัญญาท้องถิ่น

**กลยุทธ์/แนวทาง**

1. เพิ่มจำนวนนักวิจัยหน้าใหม่ของคณะมนุษยศาสตร์และสังคมศาสตร์
2. ส่งเสริมให้เกิดโครงการวิจัยแบบบูรณาการข้ามศาสตร์เน้นการวิจัยเป็นทีมและต่อเนื่อง
3. สร้างเครือข่ายความร่วมมือด้านการวิจัยหรือการพัฒนาท้องถิ่น
4. นำจุดแข็งในท้องถิ่นด้านสังคม ศิลปวัฒนธรรม และทรัพยากรธรรมชาติ มายกระดับเศรษฐกิจและสังคมของท้องถิ่นให้เข้มแข็ง

**ตัวชี้วัดผลลัพธ์ (Key Result)**

| **ที่** | **ตัวชี้วัด** | **หน่วยนับ** | **ค่าเป้าหมาย/ปี** | | | | |
| --- | --- | --- | --- | --- | --- | --- | --- |
| **66** | **67** | **68** | **69** | **70** |
| 1 | ร้อยละของบทความวิจัยหรือบทความวิชาการที่ได้รับการตีพิมพ์ระดับชาติในวารสารที่ได้รับการยอมรับต่อจำนวนอาจารย์ทั้งหมด | ร้อยละ | 20 | 30 | 40 | 50 | 60 |
| 2 | จำนวนเครือข่ายความร่วมมือด้านการวิจัยหรือการพัฒนาท้องถิ่นทั้งภายในและภายนอกหน่วยงาน | เครือข่าย/หน่วยงาน | 2 | 3 | 4 | 4 | 4 |
| 3 | จำนวนเงินวิจัยที่ได้รับการสนับสนุนจากภายนอก 25,000 บาทขึ้นไป (หารเฉลี่ยต่อคนต่อปีการศึกษา) | บาท | 25,000 | 25,000 | 25,000 | 25,000 | 25,000 |
| 4 | จำนวนโครงการบริการวิชาการที่ดำเนินการอย่างต่อเนื่องและส่งผลกระทบต่อการพัฒนาชุมชนท้องถิ่น | โครงการ | 2 | 2 | 2 | 2 | 2 |
| 5 | ร้อยละของจำนวนงานวิจัย งานสร้างสรรค์ หรือนวัตกรรมที่นำไปใช้ประโยชน์ต่อชุมชนต่อจำนวนงานวิจัยทั้งหมด | ร้อยละ | 30 | 30 | 30 | 30 | 30 |
| 6 | จำนวนชุดข้อมูลด้านศิลปวัฒนธรรมและภูมิปัญญาท้องถิ่นที่ได้รับการอนุรักษ์ สืบสาน พัฒนาหรือเผยแพร่ | รายการ | 3 | 3 | 3 | 3 | 3 |

**โครงการ/กิจกรรม**

1. โครงการส่งเสริมการทำวิจัยสำหรับบุคลากรทางการศึกษาและนักศึกษา
2. โครงการส่งเสริมพัฒนาศักยภาพนักวิจัยแก่คณาจารย์และบุคลากรในคณะ
3. โครงการบริการวิชาการเพื่อพัฒนาท้องถิ่น
4. โครงการอนุรักษ์ ฟื้นฟู สืบสานวัฒนธรรม หรือภูมิปัญญาท้องถิ่น

**ยุทธศาสตร์ที่ 4 การพัฒนาระบบบริหารจัดการตามหลักธรรมาภิบาลให้มีประสิทธิภาพ**

**เป้าประสงค์ (Objective)**

1. คณะมีระบบการบริหารจัดการตามหลักธรรมธิบาลอย่างมีประสิทธิภาพ
2. คณะมีสภาพแวดล้อมเหมาะสมต่อการปฏิบัติงานและการเรียนการสอน

**กลยุทธ์/แนวทาง**

1. พัฒนาคุณภาพของการบริหารจัดการ
2. พัฒนาสภาพแวดล้อมเหมาะสมต่อการปฏิบัติงานและการเรียนการสอน

**ตัวชี้วัดผลลัพธ์ (Key Result)**

| **ที่** | **ตัวชี้วัด** | **หน่วยนับ** | **ค่าเป้าหมาย/ปี** | | | | |
| --- | --- | --- | --- | --- | --- | --- | --- |
| **66** | **67** | **68** | **69** | **70** |
| 1 | ความพึงพอใจในระบบการทำงานของบุคลากร | ร้อยละ | 80 | 80 | 80 | 80 | 80 |
| 2 | ร้อยละความสำเร็จของการดำเนินงานตามแผนปฏิบัติราชการประจำ | ร้อยละ | 80 | 80 | 80 | 80 | 80 |
| 3 | ร้อยละของการเบิกจ่ายงบประมาณแผ่นดินภาพรวม | ร้อยละ | 96 | 96 | 100 | 100 | 100 |
| 4 | ร้อยละความพึงพอใจของนักศึกษาบุคลากรที่มีต่อการจัดการสภาพแวดล้อมของคณะ | ร้อยละ | 80 | 80 | 80 | 80 | 80 |
| 5 | จำนวนประเด็นความเสี่ยงจากการดำเนินงานที่ได้รับการแก้ปัญหาหรือมีความเสี่ยงลดลงจากเดิม | เรื่อง/ประเด็น | 1 | 1 | 1 | 1 | 1 |
| 6 | จำนวนองค์ความรู้จากการค้นหาแนวปฏิบัติที่ดีในการดำเนินงานที่ได้รับการจัดระบบและเผยแพร่อย่างเป็นลายลักษณ์อักษร | องค์ความรู้/ประเด็น/เรื่อง | 3 | 3 | 3 | 3 | 3 |

**โครงการ/กิจกรรม**

1. โครงการพัฒนาศักยภาพบุคลากรในการปฏิบัติงาน
2. กิจกรรมติดตามการเบิกจ่ายรายไตรมาส
3. กิจกรรมติดตามผลการดำเนินงานตามแผนปฏิบัติราชการในระดับคณะ
4. โครงการจัดการความรู้คณะมนุษยศาสตร์และสังคมศาสตร์
5. โครงการสัมมนาเชิงปฏิบัติการทบทวนแผนงานคณะมนุษยศาสตร์และสังคมศาสตร์ประจำปี

**ความสอดคล้องของยุทธศาสตร์มหาวิทยาลัยราชภัฏนครราชสีมากับยุทธศาสตร์คณะมนุษยศาสตร์และสังคมศาสตร์**

|  |  |  |
| --- | --- | --- |
| **สาระสำคัญยุทธศาสตร์มหาวิทยาลัยราชภัฏนครราชสีมา**  **(พ.ศ.2566-2570)** | **วิสัยทัศน์ และพันธกิจ**  “เป็นมหาวิทยาลัยชั้นนำของประเทศด้านการศึกษาเพื่อพัฒนาท้องถิ่นอย่างยั่งยืน” | **เป้าหมายผลสัมฤทธิ์**  1. มีการจัดการเรียนรู้ที่ทันสมัย ผลิตและพัฒนาบุคลากรที่มีคุณภาพพร้อมสำหรับการดำเนินชีวิตในศตวรรษที่ 21 และฐานชีวิตใหม่ (New normal)  2. มีความเป็นเลิศด้านการผลิตพัฒนาครูและบุคลากรทางการศึกษาที่มีขีดสมรรถนะสูงในวิชาชีพ  3. เป็นที่พึ่งของท้องถิ่นโดยมีผลงานวิจัยและนวัตกรรมที่สนับสนุน SDGs และส่งผลกระทบสูงทางวิชาการ เศรษฐกิจ สังคม และสิ่งแวดล้อมของท้องถิ่นและประเทศ  4. มีชื่อเสียงภาพลักษณ์ที่ดี และมีบทบาทสำคัญในการขับเคลื่อนการพัฒนาท้องถิ่นเพื่อสร้างความเข้มแข็งให้กับชุมชนด้วยเศรษฐกิจ BCG การสร้างมูลค่าเพิ่มจากทรัพยากร ศิลปวัฒนธรรม และภูมิปัญญาท้องถิ่น  5. เป็นมหาวิทยาลัยที่มีสมรรถนะสูง มีธรรมาภิบาล ปรับตัวได้ทันการเปลี่ยนแปลง |

|  |  |  |  |  |  |
| --- | --- | --- | --- | --- | --- |
| **ประเด็นยุทธศาสตร์มหาวิทยาลัยราชภัฏนครราชสีมา** | 1. การยกระดับคุณภาพการจัดการศึกษาและพัฒนาสมรรถนะคนทุกช่วงวัย | 2. การผลิตและพัฒนาครูและบุคลากรทางการศึกษาที่มีสมรรถนะสูง | 3. การวิจัยและสร้างนวัตกรรมเพื่อเพิ่มขีดความสามารถการแข่งขันของคนในท้องถิ่นและประเทศ | 4. การส่งเสริมยกระดับเศรษฐกิจ สังคม ศิลปวัฒนธรรม และสิ่งแวดล้อมของท้องถิ่นเพื่อสร้างความเข้มแข็งให้กับชุมชน | 5. การพัฒนาระบบบริหารจัดการให้มีสมรรถนะสูง มีธรรมา ภิบาล และมีความเป็นสากล |

|  |  |  |  |  |
| --- | --- | --- | --- | --- |
| **ประเด็นยุทธศาสตร์มหาวิทยาลัยราชภัฏนครราชสีมา** | 1. การพัฒนาสมรรถนะนักศึกษาและบัณฑิตเพื่อการแข่งขันในตลาดแรงงาน | 2. การพัฒนาบุคลากรให้มีสมรรถนะทางวิชาชีพที่สูงขึ้น | 3. การวิจัยและสร้างนวัตกรรมเพื่อส่งเสริมและพัฒนาเศรษฐกิจและศิลปวัฒนธรรมของท้องถิ่นให้เข้มแข็ง | 4. การพัฒนาระบบบริหารจัดการตามหลักธรรมธิบาลให้มีประสิทธิภาพ |

**การถ่ายทอดแผนสู่การปฏิบัติ และการติดตามประเมินผล**

จากประเด็นยุทธศาสตร์ที่นำเสนอจำนวน 4 ประเด็นยุทธศาสตร์ 8 เป้าประสงค์ 17 โครงการ/กิจกรรม 18 ตัวชี้วัดนั้น เพื่อให้การนำยุทธศาสตร์ไปสู่การปฏิบัติ มีแนวทางในการดำเนินงานที่ชัดเจน จึงได้กำหนดแนวทางการนำยุทธศาสตร์ไปสู่การปฏิบัติในด้านต่างๆ ไว้ดังนี้

**1. แนวทางการนำแผนไปสู่การปฏิบัติ**

การขับเคลื่อนแผนยุทธศาสตร์ของคณะมนุษยศาสตร์และสังคมศาสตร์ มหาวิทยาลัย  
ราชภัฏนครราชสีมาไปสู่การปฏิบัติที่มีประสิทธิภาพควรประกอบไปด้วยระบบและกลไกการดำเนินงาน คือ การสร้างการยอมรับและการมีส่วนร่วมของบุคลากรทั้งสายวิชาการและสายสนับสนุนของคณะฯ เป็นสำคัญ เนื่องจากจะเป็นกลไกที่ร่วมกันขับเคลื่อนนำแนวทางการพัฒนาคณะไปสู่การปฏิบัติที่เป็นรูปธรรม ทั้งนี้ในการแปลงหรือนำแผนยุทธศาสตร์คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา พ.ศ. 2566 – 2570 ไปสู่การปฏิบัตินั้น คณะมีการนำไปปรับปรุงแผนปฏิบัติการประจำปี โดยถ่ายทอดนโยบาย เป้าประสงค์ กลยุทธ์ โครงการ/กิจกรรมและตัวชี้วัดให้แก่หลักสูตรวิชา และหน่วยงานสายสนับสนุนในคณะฯ เพื่อใช้เป็นแนวทางการปฏิบัติการให้เป็นไปในทิศทางเดียวกัน โดยมีแนวปฏิบัติ ดังนี้

1.1 การส่งเสริมการมีส่วนร่วมของบุคลากรในคณะ โดยการจัดประชุมเพื่อสร้างความรู้ ความเข้าใจร่วมกันเกี่ยวกับการจัดทำแผนและการกำหนดกิจกรรมต่าง ๆ เพื่อให้บุคลากรได้มีส่วนร่วมในการแสดงความคิดเห็นอันเป็นประโยชน์ต่อการพัฒนา

1.2 การถ่ายทอดแผนยุทธศาสตร์ของคณะมนุษยศาสตร์และสังคมศาสตร์สู่หลักสูตรวิชาและบุคลากรสายสนับสนุน โดยมีผู้บริหารที่รับผิดชอบชี้แจ้ง ทำความเข้าใจในแต่ละประเด็นเกี่ยวกับประเด็นยุทธศาสตร์ เป้าประสงค์ กลยุทธ์ โครงการ/กิจกรรม และตัวชี้วัด ตลอดจนทรัพยากรที่ต้องการสำหรับจัดงบประมาณประจำปีและการกำกับ ติดตามและประเมินผลการปฏิบัติงานต่อไป

1.3 การสนับสนุนให้ประธานหลักสูตรวิชาและบุคลากรสายสนับสนุน ได้มีการชี้แจงทำความเข้าใจ ในแต่ละประเด็นที่หลักสูตรวิชาที่ต้องรับผิดชอบผ่านการประชุม และการประชาสัมพันธ์ผ่านช่องทางต่าง ๆ ในระดับหลักสูตรและหน่วยงานสายสนับสนุน

1.4 คณะมีการจัดระบบการสื่อสารองค์กรอย่างทั่วถึง และวางระบบการสนับสนุนต่างๆ เช่น การบริหารความเสี่ยง การจัดการความรู้ การพัฒนาบุคลากร ฯลฯ โดยมีการพัฒนาระบบการสื่อสารภายในคณะเพื่อประชาสัมพันธ์แผนยุทธศาสตร์ให้บุคลากรทุกระดับได้รับทราบโดยทั่วไป ผ่านรูปแบบที่หลากหลาย ได้แก่ ทางเว็บไซต์ สื่อออนไลน์ ประกาศ เป็นต้น

1.5 มีการจัดระบบและกลไกการกำกับ ติดตามและประเมินผลการปฏิบัติงานของโครงการ/กิจกรรม เพื่อควบคุมการปฏิบัติงานตามกลยุทธ์ และการปรับปรุงแก้ไขอย่างต่อเนื่อง โดยมีการตั้งคณะกรรมการดำเนินงานอย่างเป็นทางการ อีกทั้งมีการเปรียบเทียบผลการปฏิบัติงานที่ได้จริงกับเป้าหมายที่กำหนดไว้ทั้งรูปของผลผลิต (Output) และ ผลลัพธ์ (Outcome)

**2. การถ่ายทอดเป้าประสงค์ กลยุทธ์และตัวชี้วัดจากระดับคณะสู่หน่วยงาน**

เพื่อให้การดำเนินงานของคณะมนุษยศาสตร์และสังคมศาสตร์ไปในทิศทางเดียวกัน จึงได้การถ่ายทอดเป้าประสงค์ กลยุทธ์ ตัวชี้วัดและโครงการ/กิจกรรมตามยุทธศาสตร์ของคณะสู่หลักสูตรวิชาต่าง ๆ โดยการจัดทำคำรับรองการปฏิบัติราชการระหว่างมหาวิทยาลัยกับหน่วยงานระดับคณะ และคำรับรองการปฏิบัติราชการระหว่างคณะกับหลักสูตรวิชา โดยการกำหนดเป้าประสงค์ กลยุทธ์ ตัวชี้วัดที่สำคัญให้สอดคล้องกับยุทธศาสตร์ของคณะ อีกทั้งเพื่อเป็นกลไกการดำเนินงานของหน่วยงานสายสนับสนุน ให้สอดคล้องกับยุทธศาสตร์ของคณะ

**3. การกำกับ ติดตามและประเมินผล**

แนวทางการกำกับ ติดตามและประเมินผลการดำเนินงานตามแผนยุทธศาสตร์คณะมนุษยศาสตร์และสังคมศาสตร์ ระยะ 5 ปี (พ.ศ. 2566 – 2570) ดำเนินการดังนี้

1. การแต่งตั้งคณะกรรมการกำกับ ติดตามและประเมินผลการดำเนินงานตามแผนยุทธศาสตร์คณะมนุษยศาสตร์และสังคมศาสตร์ ประจำปีงบประมาณ

2. การกำหนดให้มีการคณะกรรมการกำกับ ติดตามและประเมินผลการดำเนินงานตามแผนยุทธศาสตร์คณะ อย่างน้อยปีละ 2 ครั้ง และรายงานต่อคณะกรรมการประจำคณะ

3. การพัฒนาระบบฐานข้อมูลเพื่อใช้ในการจัดเก็บข้อมูล การประมวลผล รายงานผลการดำเนินงานที่สะดวกในการสืบค้น